b"\n_START_ARTICLE_\nFilm, da te kap 3\n_START_SECTION_\nVsebina\n_START_PARAGRAPH_\nKatie (Jenny McCarthy) in Becca (Pamela Anderson) govorita o kaseti za katero Katie misli, da gre za pornografsko kaseto, vendar ji Becca pove, da je to prekleta kaseta (Krog). Po nekaj \xc4\x8dudnih dogodkih obe umreta. Medtem na kmetiji blizu Washingtona, kme\xc4\x8dki vdovec Tom Logan (Charlie Sheen) in njegov neroden brat George (Simon Rex) odkrijeta \xc5\xbeitni krog s sporo\xc4\x8dilom ''napadite tukaj'' (Znamenja)._NEWLINE_Medtem (deset let po dogodkih v drugem filmu) Cindy Campbell (Anna Faris), zdaj blond televizijska napovedovalka, poro\xc4\x8da o \xc5\xbeitnih krogih po poro\xc4\x8dilih. Potem odide v \xc5\xa1olo po svojega ne\xc4\x8daka,kjer je njegova u\xc4\x8diteljica Cindyina najbolj\xc5\xa1a prijateljica Brenda Meeks (Regina Hall). George Logan takrat pride po svojo ne\xc4\x8dakinjo Sue in Cindy se vanj zaljubi. George povabi Cindy in Brendo na tekmovanje v rapu, kjer nastopa s svojima prijateljema Mahalikom (Anthony Anderson) in CJem (Kevin Hart) (8 milj). George se pomeri in izka\xc5\xbee se da je zelo talentiran, vendar ga zaradi nenamenskega rasisti\xc4\x8dnega obna\xc5\xa1anja vr\xc5\xbeejo ven. _NEWLINE_Kasneje Brenda prosi Cindy, da bi ji delala dru\xc5\xbebo, ker je pogledala prekleto videokaseto. Po nekaj ponor\xc4\x8devanjih iz Cindy (kri iz nosu, gore\xc4\x8da roka itd.), odide po pokovko v dnevno sobo, ko se naenkrat pri\xc5\xbege televizor. Brenda je ne more ugasniti in iz vodnjaka ter televizorja pride Tabitha (Marny Eng). Brenda se spopade z njo, vendar jo Tabitha ubije, medtem ko Cindy ignorira Brendine klice na pomo\xc4\x8d. George izve za Brendino smrt, Tom pa se pogovori s Sayamanom, ki je odgovoren za nesre\xc4\x8do v kateri je umrla Tomova \xc5\xbeena Annie (Denise Richards)._NEWLINE_Med Brendinim pogrebom, jo sku\xc5\xa1ata George in Mahalik zaradi nesporazuma o\xc5\xbeiveti, vendar razneseta njeno truplo, zato ju vr\xc5\xbeejo ven. Kasneje si Cindy ogleda videokaseto in prejme klic, da bo umrla \xc4\x8dez sedem dni. Na pomo\xc4\x8d pokli\xc4\x8de Georga, Mahalika in CJa. CJ jo po\xc5\xa1lje do svoje tete Shaneeque. Teta Shaneequa (Queen Latifah) se skupaj z njenim mo\xc5\xbeem (Eddie Griffin) strinja, da si skupaj ogledajo kaseto. Shaneequa na videoposnetku najde skrito podobo svetilnika in se stepe s Tabithino mamo. Cidny se odlo\xc4\x8di poiskati svetilnik in ko se vrne domov najde Codya, ki si ogleda kaseto._NEWLINE_V slu\xc5\xbebi Cindy najde svetilnik iz kasete. Da bi re\xc5\xa1ila Codya, iz obupa sku\xc5\xa1a opozoriti vse ostale pred kaseto, vendar jo prekine njen \xc5\xa1ef. Loganovi vidijo sporo\xc4\x8dilo in ga vzamejo zelo resno, saj je Tom videl vesoljca oble\xc4\x8denega v Michaela Jacksona (Edward Moss). Kmetijo se odlo\xc4\x8di osebno obiskati tudi predsednik Baxter Harris (Leslie Nielsen), da bi raziskal \xc5\xbeitne kroge. Cindy obi\xc5\xa1\xc4\x8de svetilnik, kjer spozna Arhitekta (George Carlin), ki ji pove, da je Tabitha njegova zlobna posvojena h\xc4\x8di, katero je njegova \xc5\xbeena utopila v vodnjaku neke kmetije, \xc5\xa1e preden so vedeli da je Tabitha svojo zlo prenesla na kaseto. Na \xc5\xbealost je on kaseto ponesre\xc4\x8di vrnil v videoteko in tako raz\xc5\xa1iril zlo. Ko ga Cindy vpra\xc5\xa1a o vesoljcih, ji on pove da jih je Tabitha poklicala, da bi uni\xc4\x8dili \xc4\x8dlove\xc5\xa1ko vrsto. _NEWLINE_Ko se Cindy vrne domov ugotovi, da je njena televizijska postaja predvajala prekleto videokaseto nekaj ur in da so po svetu opa\xc5\xbeali vesoljce. Ker Codya ni doma ga Cindy najde na Loganovi kmetiji. Tom vsem uka\xc5\xbee naj ostanejo v kleti, medtem ko bodo on, George in Mahalik od\xc5\xa1li v boj proti vesoljcem. Za vesoljce (glas jim je posodil Tom Kenny) se izka\xc5\xbee, da so prijazni in da so pri\xc5\xa1li uni\xc4\x8dit Tabitho, saj so tudi oni videli smrtonosni videoposnetek. _NEWLINE_V kleti Cindy ugotovi, da je pod tlemi vodnjak v katerem je bila Tabitha utopljena. Tabitha se naenkrat tam pojavi in se spopade z Cindy. Tabitha vzame Codya za talca, zato jo Cindy in George prepri\xc4\x8data, da lahko postane \xc4\x8dlan njihove dru\xc5\xbeine. Tako spusti Codya, vendar spet postane zlobna. V tem trenutku jo ponesre\xc4\x8di v vodnjak potisne predsednik Harris. Cindy in George se poro\xc4\x8dita in odideta na medene tedne. V zadnjem trenutku opazita, da sta pozabila na Codya, katerega skoraj povozita. Cody si oddahne vendar ga povozi drug avtomobil."